78. ΒΑΣΙΛΙΚΟΝ ΔΙΑΤΑΓΜΑ της 24 Ιαν./12 Φεβρ.1957 Περί των απαλλαγών και ατελειών, ων απολαύουν τα κατά το Ν.Δ. 3620/1956 Νομαρχικά Ταμεία, ως και περί ειδικών τινων διατάξεων διεπουσών ταύτα. Έχοντες υπ’ όψιν:1)τας διατάξεις του άρθρ.7 παρ.5 του υπ’ άριθ.3620/1956 Ν.Δ/τος «περί τροποιποιήσεως και συμπληρώσεως των διατάξεων περί διοικητικής αποκεντρώσεως» και 2)την υπ’ άριθ. 729/1956 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρον μόνον.-1.Το κατά το άρθρ.1 του Ν.Δ. 3620/1956 Νομαρχιακόν Ταμείον απαλλάσσεται παντός δημοσίου, δημοτικού, κοινοτικού ή λιμενικού φόρου, αμέσου ή εμμέσου, παντός τέλους ταχυδρομικού, ως και δικαστικού εις πάσαν δίκην του και απολαύει ανεξαιρέτως απασών των ατελειών και προνομίων, δικαστικών, διοικητικών και οικονομικών, ως εάν είναι αυτό το Δημόσιον. 2.Αι προμήθειαια του Νομαρχιακού Ταμείου και τα διά λογαριασμόν αυτού εκτελούμενα έργα, αι μισθώσεις και αι πάσης φύσεως πληρωμαί αυτού, απαλλάσσονται των υπέρ του Μετοχικού Ταμείου Πολιτικών Υπαλλήλων ή άλλου οιουδήποτε οργανισμού ή λογαριασμού θεσπιζομένων εισφορών. 3.Ο εις το Νομαρχιακόν Ταμείον επιβαλλόμενος διά δικαστικής αποφάσεως όρκος δίδεται υπό του δι’ αποφάσεως του Νομάρχου οριζομένου προσώπου. Εις πάσαν περίπτωσιν ο τοιούτος όρκος διατυπούται υπό τον τύπον του πιστεύειν και μη γιγνώσκειν, εις την τροποποίησιν δε ταύτην του τύπου δύναται να προβή ο δίδων τον όρκον κατά την δόσιν αυτού και εν περιπτώσει κατά την οποίαν ο όρκος διετυπώθη άλλως, χωρίς να είναι αναγκαία ή έκδοσις περί τούτου αποφάσεως. 4.Ουδέποτε διατάσσεται προσωρινή εκτέλεσις κατά του Νομαρχιακού Ταμείου, επί πάσης δε τελεσιδίκου αποφάσεως κατ’ αυτού, έχει ανασταλτικήν δύναμιν η υπό τούτου ασκουμένη αίτησις αναιρέσεως ως και η πρός ενάσκησιν ταύτης προθεσμία. (Αντί για τη σελ. 206,39(δ)  Σελ. 206,39(ε) Τεύχος 1344 Σελ. 9 Νομαρχίες 2.Γ.α.77α-78 5.Άπασαι αι δίκαι του Νομαρχιακού Ταμείου εισάγονται παρ’ αυτού ενώπιον παντός δικαστηρίου και του Αρείου Πάγου ως νόμω προτετιμημέναι, την ογδόην ημέραν από της κλητεύσεως άνευ πράξεως προτιμήσεως. 6.Η εις τας χείρας του Νομαρχιακού Ταμείου κατάσχεσις είναι άκυρος και αποδίδει το Νομαρχιακόν Ταμείον τα κατασχεθέντα, εκτός εάν η κατάσχεσις επεβλήθη δυνάμει αδείας του αρμοδίου Προέδρου των Πρωτοδικών, ως και εις περίπτωσιν καθ’ ην η απαίτησις δι’ ην επιβάλλεται η κατάσχεσις, στηρίζεται επί τελεσιδίκου δικαστικής αποφάσεως ή επίσης στηρίζεται επί οποιουδήποτα άλλου δημοσίου εγγράφου επέχοντος θέσιν τίτλου εκτελέσεως και γίνεται μνεία αυτής εν τω κατασχετηρίω. 7.Τα παρά του Νομαρχιακού Ταμείου τηρούμενα λογιστικά βιβλία αποτελούν εντελή απόδειξιν  περί τε της αληθείας και του μεγέθους των  απαιτήσεών του κατά παντός, μέχρι παραγραφής των απαιτήσεων τούτων, απόσπασμα δε των εν λόγω βιβλίων, υπογεγραμμένον υπό του Νομάρχου, αποτελεί πλήρη απόδειξιν ενώπιον των Δικαστηρίων. (8.Επιτρέπεται η αναγκαστική απαλλοτρίωσις υπέρ του Νομαρχιακού Ταμείου, διά λόγους κοινής ωφελείας, ιδιωτικής ακινήτου περιουσίας, διά την εξυπηρέτησιν των σκοπών του Νομαρχιακού Ταμείου.Η απαλλοτρίωσις αύτη ενεργείται, και η καταβλητέα αποζημίωσις καθορίζεται κατά τα υπό του Α.Ν. 1731/1939 «περί αναγκαστικών απαλλοτριώσεων», ως ούτος ετροποποιήθη μεταγενεστέρως, οριζόμενα). Η παρ.8 κατηργήθη διά του άρθρ.2 Ν.Δ.104/1969 (τόμ.25 σελ. 282). 9.Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 